Luanda

Luanda es la capital i prencipal ciá d'Angola. Está asitiá ena costa del océanu Alánticu, i es el prencipal puerto i centru económicu del país. Tamién es capital dela provincia homónima.

Hue fundá el 25 de heneru de 1576 por el nobri i exploraol portugués Paulo Dias de Novais, baxu el nombri de São Paulo da Assunção de Loanda (San Pablu dela Asunción de Loanda). Hogañu tieni una puebración apará de 5 millonis de abitantis, lo que la convierti ena tercera ciá lusófona más puebrá del mundu, solu por atrás de São Paulo i Ríu de Janeiro, dambas dos en Brasil, i la 19.ª aglomeración más puebrá del continente.

Las industrias presentis ena ciá encruin la transformación de produtus agrícolas, la produción de bebidas, textiles, cementu i otrus materialis de construción, plásticus, metalurgia, cigarrus i çapatus. El petróleu extraíu enus alreoris se refina ena ciá, inque la refinería a siu repetidamente breá duranti la guerra civil que asoló el país entre 1975 i 2002. Luanda tieni un escelenti puerto natural, siendu las prencipalis esportacionis el café, algodón, açúcar, diamantis, hierru i sal.

Los abitantis de Luanda son, en su mayol parti, miembros delos grupus étnicus ovimbundu i bakongo. Ai tamién una emportanti minoría d'origen uropeu, que consisti prencipalmenti en portuguesis, i una crecienti comuniá china. 

El idioma oficial i el más palrau es el portugués, i tamién se parlan varios idiomas del grupo bantú, prencipalmente kimbundu.

 Referencias